Patrimoniul sub reflectoare Timisoara Spotlight Heritage Timisoara

Tipare ale Poeziei - „pictează” digital Timișoara prin poeziei și culoare!
2025-03-04 00:00 - 23:59 (Europe/Bucharest) | Timis
Tipare ale Poeziei este o instalație interactivă cu software personalizat prin care utilizatorii pot să descopere Timișoara prin poezie și culoare. Acesta a fost realizată în 2023 de artistul local Marius Jurca (13m10j), având la bază poezii create de scriitorul Robert Șerban, sub titlul „Poeme despre Domnișoara Timișoara”, parte din proiectul cultural Spotlight Heritage Timișoara.

Instalația digitală prezintă 14 locații de seamă din oraș, prin 14 poezii disctincte și 14 palete de culori diferite, fiecare reprezentând câte o poezi și locație. Interfața acesteia prezintă o selecție de numere aleatorie, fiecare dedicată a câte unui vers pentru fiecare poezie din catalog. Oamenii pot urmări codurile de culoare sau zonele pentru care îți doresc să asculte poezia sau pot devenii proprii artiști digitali, amestecând versurile și culorile pentru a crea poezii proprii ce definesc orașul în moduri unicat.

Poemele fac referire la clădiri de patrimoniu, piețe și monumente istorice care au contribuit la definirea profilului arhitectural și cultural al orașului. Prin intermediul cuvintelor și al imaginilor, oamenii sunt invitați să călătorească în timp și spațiu, să exploreze povestea și simbolurile care au modelat Timișoara. Ascultând versurile, aceștia pot crea prin culori și forme imaginea Timișoarei privită de sus!

Instalația digitală și poemele care fac parte din ea sunt disponibile în două limbi – Română și Engleză. Apasați AICI pentru varianta în engleză a videoclipului anterior.

Aplicația a fost realizată în anul 2023, cu prilejul evenimentului Timișoara Capitală Europeană a Culturii, făcând parte din portofoliul de aplicații digitale interactive ale proiectului cultural Spotlight Heritage Timișoara. Această instalație digitală a adus împreună pe artistul local multimedia, Marius Jurca (13m10j), pasionat de procesele imprevizibile și aleatorii ale interconexiunilor dintre artă, știință și tehnologie și poetul local Robert Șerban într-un parteneriat creativ, plin de provocări.

Tipare ale Poeziei a făcut parte din aplicațiile puse la dispoziție de echipa noastră încă din mai 2023, când a debutat la deschiderea Festivalului Internațional de Cultură și Patrimoniu Digital Spotlight Heritage Timișoara, în locația Culture Fun Space (holul principal al clădirii Electro) pentru o perioadă de câteva săptămâni, acum fiind pusă la dispoziția publicului, gratuit, în Muzeul Tehnic UPT – Experimentarium TM.

Rezultatul a fost o aplicație interactivă cu un software personalizat, ce permite utilizatorilor să se joace cu versuri din poeziile lui Robert, cu culori și cu numere pentru a crea imaginea Timișoarei privită de sus sau doar creații artistice aparte, proprii, unice, care să spună povestea fiecărei persoane care interacționează cu aceasta.

_____

13m10j (Marius Jurca n. 1984) este artist multimedia și designer, pasionat de crearea de experiențe interactive pentru oameni și comunități. Este interesat de numere aleatorii, de procese imprevizibile și de interconexiunile dintre artă, știință și tehnologie. Folosește algoritmi, numere sunete și culori, pentru a explora complexitatea proceselor invizibile pentru ochiul uman.

Robert Șerban – Scriitor și jurnalist, Robert Șerban este președintele Festivalului Internațional de Literatură de la Timișoara, realizator și moderator al emisiunii culturale Piper pe limbă (TVR Timișoara și TVR 3), redactor al revistei Orizont. A publicat șase cărți de poezie, cea mai recentă fiind Tehnici de camuflaj (2018). Poemele sale au apărut în antologii, reviste ori volume de autor, în limbile germană, sârbă, maghiară, poloneză, cehă, engleză, spaniolă, franceză, italiană, olandeză, macedoneană, daneză, norvegiană, ebraică, suedeză, arabă, ucrainiană, idiș, portugheză.

Noaptea Europeană a Muzeelor 2025 la Universitatea Politehnica Timișoara: Peste 400 de vizitatori și sute de participanți la Tururile ghidate gratuite, în Muzeul Tehnic UPT
2025-05-18 00:00 - 23:59 | Muzeul Tehnic UPT și Experimentarium TM, Experimentarium TM, Timisoara, Timis, 300750, România
Pe 17 mai 2025, Universitatea Politehnica Timișoara, prin Muzeul Tehnic UPT și Departamentul ID/IFR și Educație digitală, Centrul Multimedia și împreună cu proiectul cultural Spotlight Heritage Timișoara au făcut parte din programul Noaptea Europeană a Muzeelor 2025.

Oferind și un program de tururi ghidate, Muzeul Tehnic UPT a prins viață pe parcursul serii și a invitat vizitatorii să descopere istoria fascinantă a tehnologiei informaționale. Peste 400 de persoane au trecut pragul muzeului, având ocazia să vadă MECIPT-1 – primul calculator din mediul universitar românesc (1961), dar și cele mai recente aplicații de realitate virtuală și realitate mixtă.

Evenimentul a fost conceput pentru toate vârstele, oferind participanților șansa de a interacționa cu aplicații de edutainment captivante, dezvoltate de studenții și profesorii UPT în cadrul proiectului Spotlight Heritage Timișoara. Un punct de atracție important l-au reprezentat cele mai noi aplicații de realitate virtuală (VR) și realitate Mixtă (AR/MR) Spotlight Heritage Timișoara, prin care publicul a putut explora o lume real-virtuală complexă, utilizând tehnologii digitale de ultimă generație pentru a prezenta repere ale Timișoarei și obiecte de patrimoniu național din colecțiile Muzeului Național al Banatului, partener în proiect.

Muzeul UPT a reunit o paletă largă de participanți, de la copii entuziaști și tineri curioși până la seniori dornici de rememorare , precum și un grup de tineri din cadrul serviciilor de protecție socială, care au explorat cu fascinație exponatele.

Printre vizitatori s-a numărat și Ion Cotârlă, stabilit în Detroit, un fost student al secției de Calculatoare a UPT (promoția 1970-1975), o perioadă efervescentă marcată de dezvoltarea MECIPT. Domnul Cotârlă, care a avut privilegiul de a-l cunoaște pe Vasile Baltac, dar și pe Iosif Kaufmann și de a efectua practică pe MECIPT în timpul studenției sale, înainte de o carieră îndelungată la centrul de calcul al General Motors, aflat în vizită în Timișoara, a găsit ocazia să împărtășească amintiri prețioase despre pionieratul informaticii românești.

Vizitatorii au descoperit, de asemenea, instalații digitale unice, care îmbină arta și tehnologia, precum:

Aplicații interactive cu valențe educativ-distractive pentru copii, dezvoltate în cadrul proiectului Patrimoniul sub reflectoare/ Spotlight Heritage Timișoara

Ultimele realizări ale proiectului Patrimoniul sub reflectoare/ Spotlight Heritage Timișoara în domeniul realității virtuale (VR) și realității mixte (MR/XR), oferind modalități sofisticate de interacțiune cu repere semnificative ale orașului Timișoara, mediate prin tehnologii digitale de ultimă generație.

O incursiune documentată în istoria tehnologiilor informaționale, incluzând vizitarea prototipului MECIPT-1, primul calculator universitar din România, alături de o colecție relevantă de echipamente tehnologice ce ilustrează evoluția sectorului.

Aplicația VR “Bell Labs Expo”, realizată de studenții UPT la Aniversarea a 100 de ani a Nokia Bell Labs, dedicată dezvoltării echipamentelor de comunicații, de la primul tranzistor până la telefoanele din ziua de azi

Tipare ale Poeziei: o instalație interactivă (artist: Marius Jurca, 13m10j) ce propune o explorare a peisajului timișorean prin intermediul sinergiei dintre poezie și elemente cromatice, inspirată de creațiile literare ale scriitorului Robert Șerban, reunite sub titlul „Poeme despre Domnișoara Timișoara”, parte integrantă a proiectului Patrimoniul sub reflectoare.

Un ansamblu de instalații digitale originale, ce materializează fuziunea dintre expresia artistică și inovația tehnologică:

Physic AI Garden: un ecosistem virtual dinamic, populat de entități botanice și micologice virtuale (artiști: Anna Dumitriu & Alex May, în colaborare cu CAPABLE Project și BioArt Revolution, cu sprijinul Romanian Science Festival). Această instalație oferă o perspectivă asupra proceselor de creștere și interacțiune ale organismelor virtuale, precum și asupra impactului agenților farmacologici asupra dezvoltării acestora.

Jocuri bazate pe realitatea augmentată (AR), care facilitează o interacțiune captivantă cu artefacte din patrimoniul cultural urban.

Evenimentul Noaptea Europeană Muzeelor 2025 a fost organizat sâmbătă, 17 mai, marcând cea de-a XXI-a ediție. Așteptat cu entuziasm în fiecare an, Noaptea Muzeelor 21 s-a desfășurat pe parcursul zilei și până târziu în noapte, în sincron cu evenimente similare din întreaga Europă.

Spotlight Heritage Timișoara/Patrimoniul sub reflectoare este o inițiativă culturală digitală a Universității Politehnica Timișoara, realizată în parteneriat cu Muzeul Național al Banatului și parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii și EEA and Norway Grants.
